laion/Wikipedia-Exotic huggingface dataset:
Centralny rajoon

Centralny rajoon on 2. järgu haldusüksus (rajoon) Minski linna koosseisus Valgevenes. Rajooni pindala on 22 km². 2018. aasta seisuga elas seal 118 257 inimest. Rajoon loodi aastal 1969. Aastal 2001 arvati selle koosseisu osa Frunzenski rajooni maid. Tänapäevastes piirides on see aastast 2014, mil selle koosseisu arvati mitmed Minski ümberringteest sissepoole jäänud külad, mis seni Minski koosseisu ei kuulunud. Rajoon asub Svisłači jõe kallastel. Täitevkomitee hoone asub aadressil вул. Мэльнікайтэ 6, rajooni juhib Dmitri Petruša, kes oli ametisse astudes kõige noorem Valgevene rajoonijuht. Tööstusettevõtetest asuvad seal mitmed toiduainetetööstuse ettevõtted, elektroonikatehas Horizont, Minski kodumasinate tehas Atlant ja Silvano Fashionile kuuluv Euroopa suurim nahatöötlemivabrik Milavitsa. Raamatukogusid on neli, lisaks asuvad seal veel viis teatrit ja kolm kino. Rajooni läbib Minski metroo. Selle territooriumile jääb Minski ajalooline linnasüda koos linna raekojaga ja arvukate ajalooliste kirikutega, arhitektuuri- ja kultuurimälestistega. Rajoonis asuvad Valgevene Muusikaakadeemia, Valgevene Riiklik Kehakultuuriülikool, Valgevene Ooperi- ja Balletiteater ning Parlamentarismi ja Ettevõtluse Instituut. Kutsekoole on seal kaks: Valgevene riiklik muusikakolledž ja Minski Suvorovi sõjaväekool. Aastal 2001 ehitati sinna Vabariigi Palee nimeline kultuuri- ja konverentsikeskus. Centralny rajoonis asuvad ka kaks linna tähtsamat näituseväljakut. Rajooni territooriumile jäävad sellised linnaosad nagu Lebiadziny, Asmałoŭka ja Navinki. "Arhiivikoopia". Originaali arhiivikoopia seisuga 9. september 2018. Vaadatud 9. septembril 2018.{{netiviide}}: CS1 hooldus: arhiivikoopia kasutusel pealkirjana (link) [1] Vaadatud 10. september 2018. "Arhiivikoopia". Originaali arhiivikoopia seisuga 9. september 2018. Vaadatud 9. septembril 2018.{{netiviide}}: CS1 hooldus: arhiivikoopia kasutusel pealkirjana (link) Савет па разьвіцьці прадпрымальніцтва ў Рэспубліцы Беларусь сваё чарговае пасяджэньне правёў на базе ЗАТ «Мілавіца» // Зьвязда — 6 detsember 2011. — № 232 (27096). — Lk. 8. — ISSN 1990-763x "Arhiivikoopia". Originaali arhiivikoopia seisuga 9. september 2018. Vaadatud 9. septembril 2018.{{netiviide}}: CS1 hooldus: arhiivikoopia kasutusel pealkirjana (link) Rajooni koduleht (vene keeles)
Smita Nair Jain

Smita Nair Jain (sündinud 20. novembril 1969) on India näitleja, autor, stsenarist, laulja ja ettevõtte juht. Enamik filme, milles ta mänginud, on hindikeelsed, kuid ta on mänginud ka ingliskeelsetes filmides. Ta on abielus näitleja Rajiv Jainiga. Usutunnistuselt on ta hindu. Ta sai tuntuks eelkõige oma 2008. aastal avaldatud romaaniga "Kkrishnaa's Konfessions" ("Kṛṣṇa ülestunnistused"), mis pälvis seltsi Young Achievers auhinna. 2004: Remix 2005: India Calling 2005: Bombay Talking 2005: Mano Ya Na Mano 2005: Kaajjal - Sabbki Aankhon My Basi 2005: Darna Mana Hai 2006: Zindaggi Rocks 2006: L'intouchable 2010: Hath Na Lagaye 2013: Issaq 2014: Bal Gopal Kare Dhamaal 2014: Happy Ending 2014: Kabhi Yun Bhi Toh Ho 2016: 60 minutes 2017: Love Ni Bhavai Kkrishnaa's Konfessions (2008) ISBN 978-81-89975-47-0 Piggies on The Railway:a Kasthuri Kumar Mystery (2010) ISBN 978-93-80283-74-6 Bollywoodi näitlejate loend "Smita Nair Jain - Goodreads". Goodreads (inglise). 2018. Vaadatud 09.09.2018.  Smita Nair Jain – pildid, videod ja helifailid Wikimedia Commonsis Smita Nair Jain andmekogus IMDb (inglise) Ametlik koduleht
Kamennaja Gorka

Kamiennaja Horka (vene keeles Kamennaja Gorka, transkribeerituna Kamennaja Gorka) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussid ja trollid, Kamiennaja Horkas asub ka aastal 2005 avatud Minski metroo kõige läänepoolsem jaam – Kamiennaja Horka metroojaam. Kamiennaja Horka koosneb viiest mikrorajoonist. Autode parkimist korraldatakse seal nii, et autosid pargitakse mitte hoovides, vaid linnaosa lõunaserva jääval parkimisalal. Sealsete parkimisprobleemide lahendamiseks kavandatakse sinna metallist kahekorruseliste 39-kohaliste parkimismajade rajamist. Kamiennaja Horka arvati Minski koosseisu 2004. aastal. Linnaosa ehitus algas 2008. aastal. Linnaosas asub endisele Tallinna vikaarpiiskopile Jaapani Nikolaile pühitsetud kirik. Каменная Горка будзе самым вялікім жылым раёнам Мінска https://nn.by/?c=ar&i=29208 Во Фрунзенском районе появятся парковки-малютки https://web.archive.org/web/20180909112415/https://minsk.gov.by/ru/news/municipal/2011/05/06/1096/ "Arhiivikoopia". Originaali arhiivikoopia seisuga 20. september 2020. Vaadatud 9. septembril 2018.{{netiviide}}: CS1 hooldus: arhiivikoopia kasutusel pealkirjana (link)
Suhharava

Sucharava (vene keeles Suhharevo, transkribeerituna Suhharava) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussid ja trollid. Sucharava piiril Minski ümberringtee taga asub üks Minskit elektriga varustavatest soojuselektrijaamadest. Linnaosa koosneb kaheksast mikrorajoonist. Sucharava kohal asus varem samanimeline küla, mida on esimest korda mainitud aastal 1557. Aastal 1827 rajati sinna metsapark, mille kesksel platsil asus itaalia skulptori Bernini loodud purskkaevu koopia (park asub tänapäeval Sucharava ja Zachadi linnaosa vahel). Küla arvati Minski koosseisu aastal 1992. Linnaosa hakati ehitama aastal 2009. Lietuvos Metrika / A. Baliulis, A. Dubonis, D. Antanavičius. — Vilnius: Lietuvos istorijos institutas, 2012. — Т. Knyga nr. 5 (1427—1506). Užrašymų knyga 5. — lk. 162.
Karbiküla (Tallinn)

Karbiküla oli Tallinna kvartal, mis asus tänapäevase Niidi ja Sitsi tänava piirkonnas. Kvartal tekkis 1920. aastatel, kui Sitsi, Sõle ja Kopli tänava vahelisele alale planeeriti rajada 100 krundiga aedlinn. Kruntide kasutamisel oli nõue, et hooned ei võinud enda alla võtta üle 20–25% krundi pindalast. Kruntide piirid tuli ümbritseda 1,2–2 m kõrguse piirdega. Ehitamisjärgus kvartal oli paljude valmisjärgus hoonete ("majakarpide") ja kasutamata tühja ala tõttu eriilmeline, mistõttu nii rahvasuus, aga ka ajakirjanduses ja ametlikes dokumentides nimetati seda karbikülaks. Põhja-Tallinna miljööalade inventariseerimine[alaline kõdulink], 2006 (vaadatud 08.09.2018) EKSS majakarp Pelgulinna asumi ajaloost, 2000 (vaadatud 08.09.2018)
New Brunswicki lipp

New Brunswicki lipp on Kanada New Brunswicki provintsi lipp. Lipp on kujundatud provintsi vapi järgi ning võeti kasutusele 24. veebruaril 1965. Lipu külgede suhe on 8:5. Kuldne lõvi punasel kilbipäisikul tähistab provintsi sidemeid Saksamaa Braunschweigi piirkonnaga ning Inglismaa kuningaga. Alumisel kahel kolmandikul olev laev tähistab laevaehitust, mis oli vapi kasutuselevõtu ajal üks peamisi provintsi majandusalasid.
Lagedi tee (Tallinn)

Lagedi tee on tänav Tallinnas Lasnamäe linnaosas Väo asumis. Tallinna tänavanimed. KNAB, vaadatud 09.09.2018.
Marloth Park

Marloth Park (afrikaani keeles Marlothpark) on linn Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas. Marloth Park on asutatud 1977. aastal. Linn on saanud nime saksa botaaniku Rudolf Marlothi järgi. Marloth Park piirneb Krügeri rahvuspargiga. Põhiliseks tegevusalaks linnas on turism. Lõuna-Aafrika Vabariigi 2011. aasta rahvaloenduse andmetel oli Marloth Parki elanikest valgeid 67,50%, mustanahalisi aafriklasi 30,80%, India või Aasia päritolu inimesi 0,80%, värvilisi 0,50% ja teisi 0,50%. Afrikaani keelt pidas emakeeleks 48,13% inimesi, svaasi keelt 22,81%, inglise keelt 21,35%, tsonga keelt 2,92% ja suulu keelt 1,04%. Marloth Park Kruger Wildlife Public Resort Wildlife Property https://census2011.adrianfrith.com/place/876002
Saehammasfriis

Saehammasfriis, ka saehammasornament (saksa keeles Sägezahnfries, Spitzzahnfries, ka Sägenzahnverzierung, prantsuse keeles dent-de-scie , inglise keeles sawtooth või indented moulding, itaalia keeles denti di lupo 'hundi hambad') on ehisliist, mille ornamendi moodustavad ühest servast seotud ja ruumiliselt eenduvad, otsevaates saehambaid meenutavad kolmnurgad. Levinud ornament romaani arhitektuuris ja romaanikalt gootikale üleminekustiili ehitistes, kaunistades katuse- ja vahekarniise hoonete välisseintel ja arkaadide kaari ning portaalide arhivolte, harvem talumeid või sambabaase. Portaalidel võib esineda koos siksakfriisiga. Motiiv esineb ka mujal, näiteks moodustab ta rikkaliku dekoori Ammani tsitadellis asuva Omaijaadide palee vastuvõtusaalis Jordaanias. 20. sajandi arhitektuuris on saehammasfriisi motiivi kasutatud art déco ja ekspressionistlikus stiilis ruumikujunduses ning ehitiste välisdekooris. Eesti arhitektuurist on parimad näited riigikogu hoone istungitesaali saehammaskarniis ja teravnurksete saehambamotiividega aknapalendid. Seda ornamenti on nimetatud mõnes allikas koerahambafriisiks (dog-tooth) ja siksakfriisiks (cheveron). Metallehistöös (näiteks sõlgede, sõrmuste kaunistusena) kannab saehambataoline sakiline ornament nimetust hundihammasornament. Püha Gervasiuse kiriku karniis Percy-en-Auge'is (Calvados, Normandia) Saehammasornament lääneportaalil, Notre-Dame-de-l’Assomption, Surgères, Akvitaania Kaks vastassuunalist saehammasfriisi karniisil, Échebrune'i Püha Peetruse kirik, Akvitaania Konsoolist vasakul rosett saehammasmotiiviga, paremal ketasornamendiga, Échebrune'i kirik Aulnay Püha Peetruse kirik, saehammasfriis kapiteelide talumitel, Akvitaania Saehammasfriis ja sakkfriis Torcello Santa Fosca kiriku apsiidil, Torcello, Veneetsia Saehammasfriis tugipiilaritel, Gonesse, Île-de-France Omaijaadide palee sisevaade, Amman, Jordaania Art déco saehammasfriis föderaalkohtu hoonel Binghamtonis New Yorgis Siksakornamendid art déco stiilis fassaadiskulptuuril, Penobscot Building Detroitis Riigikogu istungitesaal, näha on laekarniis ja aknapalendid Saehammasfriis riigikogu hoonel välisseinal Hundihammasornament Siksakfriis Sakkfriis Romaani arhitektuur Art déco Ekspressionism https://fr.wikisource.org/wiki/Dictionnaire_raisonn%C3%A9_de_l%E2%80%99architecture_fran%C3%A7aise_du_XIe_au_XVIe_si%C3%A8cle/Dent-de-scie "Arhiivikoopia". Originaali arhiivikoopia seisuga 2. september 2018. Vaadatud 9. septembril 2018.{{netiviide}}: CS1 hooldus: arhiivikoopia kasutusel pealkirjana (link) Kunstiajaloo oskussõnastik. 1927 http://www.medioevo.org/artemedievale/pages/veneto/Torcello.html https://en.wikisource.org/wiki/1911_Encyclop%C3%A6dia_Britannica/Dog-tooth A Dictionary of the Architecture and Archaeology of the Middle Ages, lk. 74, Tahvel 2
Amiga

Amiga on Commodore'i aastatel 1985–1996 toodetud personaalarvutite perekond. Seeria esimene mudel Amiga 1000 tuli müügile 1985. aasta juulis, kuid tootmis- ja turundusprobleemide tõttu ei saavutanud see laiemat edu. Seeria enimmüüdud mudel Amiga 500 ilmus 1987. aastal ning sai üheks 1980ndate lõpu ja 1990ndate alguse populaarseimaks koduarvutiks: seda müüdi ainuüksi 1991. aastal ülemaailmselt miljon tükki. 1990. aastal ilmunud A3000 pani aluse Amiga teisele põlvkonnale, kuhu kuulusid veel A500+ (1991) ja A600 (1992). 1992. aasta lõpus ilmus Amiga kolmas ja ühtlasi viimane põlvkond, mille populaarsemad arvutid olid A1200 ja A4000. Loguidice & Barton 2014, lk 161. Loguidice, Bill & Barton, Matt (2014). Vintage Game Consoles: An Inside Look at Apple, Atari, Commodore, Nintendo, and the Greatest Gaming Platforms of All Time. CRC Press. ISBN 9781135006518 AmigaOS-i ametlik koduleht
New Brunswicki vapp

New Brunswicki vapp (inglise keeles ametlikult The Arms of His Majesty in Right of the Province of New Brunswick) on Kanada provintsi New Brunswicki ametlik vapp. Selle kilbi ja moto kasutuse lubas 26. mail 1868 kuninganna Victoria. Vapil on lõvi (või leopard), mis tähistab nii Inglismaad kui ka Braunschweigi. Laev tähistab provintsi ühendust merega. Deviis Spem reduxit (Lootus taastati) viitab provintsi poolt vastu võetud põgenikele Ameerika revolutsiooni ajal. Vapi kiivriehise, kilbihoidjad ja aluse võttis kuninganna Elizabeth II vastu avalikul tseremoonial Frederictonis 25. septembril 1984. Provintsi lipp ja vapp (inglise keeles)
Robert Delaunay

Robert Delaunay (12. aprill 1885 Pariis – 25. oktoober 1941 Montpellier) oli prantsuse maalikunstnik. Robert Delaunay, koos abikaasa Sonja ja teistega oli üks orfismi algatajaist. "Eiffeli torn" (1910) "Jooksjad" (1926) "Rütm 579" (1934)
Krasnõ Bor

Krasny Bor (valgevene keeles Красны Бор, valgevene-eesti transkriptsioonis Krasnõ Bor; vene keeles Красный Бор Krasnõi Bor) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussid ja trollid, aastaks 2030 kavandatakse sinna ka metroojaama rajamist. Linnaosa koosneb kolmest mikrorajoonist. Haridust annavad üks keskkool ja üks gümnaasium. Linnaosa ehitus algas 1990. aastatel. Seda läbib suur veetrass, mis varustab veega ka Kuncaŭščyna, Sucharava ja Masiukoŭščyna linnaosa. Вечером 21 мая несколько районов в Минске остались без воды[alaline kõdulink]
Zahhad

Zachad (vene keeles Zapad, transkribeerituna Zahhad) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussid ja trollid, linnaosa piiril asub ka kaks metroojaama. Zachad koosneb tänapäeval neljast mikrorajoonist. Esimene mikrorajoon, mis Zachadi linnaossa rajati, kuulub tänapäeval aga hiljem rajatud Kuncaŭščyna linnaosa koosseisu. Tegemist pole tüüpilise magalaga, linnaosa lõunapoolsemas osas asub ka tööstuspiirkond, kus asuvad elektroonikatehased, lisaks asub seal haigla. Sinna kavandatud kino ja raamatukogu asemele rajati aga korterelamud. Haridust annavad seitse kooli. 2. mikrorajoonis asus Tallinna järgi nime saanud kauplus Tallin. 1827. aastal rajati endise Sucharava küla juurde metsapark, mille kesksel platsil asus itaalia skulptori Bernini loodud purskkaevu koopia (park asub tänapäeval Sucharava ja Zachadi linnaosa vahel. Linnaosa maad arvati Minski koosseisu 1970. aastate alguses, ehitustööd algasid seal 1978. aastal. Районы, кварталы: история жилого района Запад
Dambrovka

Dambroŭka (vene keeles Dombrovka, transkribeerituna Dambrovka) on Minski linnaosa, mis asub linna lääneosas Frunzenski rajooni territooriumil. Linnaosa läbivad üksnes bussid. Linnaosa koosneb neljast mikrorajoonist (puuduvad esimene ja teine). Seda hakati rajama 2000. aastal samanimelise varasema karjamõisa kohale. Algselt rajati sealsed mikrorajoonid Masiukoŭščyna linnaosa osana. Dambroŭka nimi võeti kasutusele 2006. aastal. Haridust annab üks keskkool. Linnaosa suurim probleem on teenuseid osutava infrastruktuuri puudumine või liig vähene ulatus, samas on sinna kavandatud suured hoovid, nii et erinevalt paljudest teistest Minski magalarajoonidest seal parkimisprobleeme ei esine. Дар’я Гаўрылава. Хто сабатуе рашэннi дэпутатаў? // «Народная Воля» № 137—138, 29 august 2007 "Аб прысваенні назваў вуліцы, скверам і мікрараёнам г. Мінска". Originaali arhiivikoopia seisuga 27. jaanuar 2018. Vaadatud 9. septembril 2018. https://domovita.by/wiki/term/mikrorajon-dombrovka-v-minske
Ronk (ajakiri)

Ronk : perekonna ja noorsoo ajakiri, oli meelelahutusajakiri, mis ilmus aastatel 1923–1927 Tallinnas. Ajakiri ilmus alapealkirjadega: Perekonna ja noorsoo ajakiri (1925 nr. 29 – 1926 nr. 5); Perekonna ajakiri (1926 nr. 6 – 1927) Ajakiri ilmus kaks korda kuus ja seda trükiti Tallinnas trükikojas Vaba Maa. Väljaandjad Aleksander Veiler 1923 – 1926 nr. 36 Kirjastus "Bibliofiil" 1926 nr. 37 – 1927 Vastutav toimetaja ja tegevtoimetajad Helmi Jansen 1923 – 1926 nr. 36 Hermann Jänes 1926 nr. 37 – 1927 Kaastöölised A. Blauhut Anton Hansen Tammsaare Evald Abram Jalak Hermann Jänes Hilisem pealkiri oli Kodukolle (1927–1928). "Ajakiri Ronk". ERB. Originaali arhiivikoopia seisuga 9. september 2018. "Ajakiri Ronk". ISIK. Originaali arhiivikoopia seisuga 9. september 2018.
Edmonton (täpsustus)

Edmonton on mitme asula nimi: Edmonton, Kanada Alberta provintsi halduskeskus (53° 33' N, 113° 30' W) Edmonton, asula Suurbritannias (51° 36' N, 0° 04' W) Edmonton, asula Lõuna-Aafrika Vabariigi Lääne-Kapi provintsis (33° 49' S, 23° 09' E) Edmonton, asula Austraalias Queenslandis (17° 01' S, 145° 45' E)
DoubleTree by Hilton

DoubleTree by Hilton on Ameerika hotellikett, mis on osa Hilton Worldwide´ist. Enamus DoubleTree hotellidest on omatud ja opereeritud frantsiiside poolt, aga osad DoubleTree hotellid on ka opereeritud Hilton Worldwide´i poolt. DoubleTree on alates 2007. aastast kõige kiiremini kasvav Hiltoni kaubamärk kinnisvara omanduste arvu poolest.
Hampton by Hilton

Hampton by Hilton, varem ka Hampton Inn, on Hilton Worldwide'i hotellibränd. Hamptoni nimega hotellid on peamiselt omatud ja opereeritud frantsiiside poolt, aga osad hotellid on omatud ja opereeritud Hilton Worldwide'i poolt. Hampton by Hilton on üks suuremaid hotellifrantsiise Ameerika Ühendriikides. Hamptoni frantsiisiga hotelle on maailmas kokku üle 2300 ja neid hotelle leidub peaaegu 20 riigis.
Hilton Garden Inn

Hilton Garden Inn on brändinimi hotellidele, brändinime omab Hilton Worldwide. Hilton Garden Inn-i brändinimi asutati 1996. aastal.
Louis Vauxcelles

Louis Vauxcelles (sündis 1870, suri arvatavasti 1943) oli prantsuse kunstikriitik. 1905. aastal Sügissalongis toimunud näitusel nimetas ta noori kunstnikke, kelle tööd mõjusid tema arvates metsikult, pilkavalt foovideks (prantsuse fauves 'metslased') ning andis sellega nimetuse uuele kunstisuunale – fovismile. Daniel-Henri Kahnweileri galeriis toimunud näitusel 1908. aastal iseloomustas Louis Vauxcelles Georges Braque'i töid prantsuskeelse väljendiga bizarreries cubiques ('kuubilised veidrused') ning andis sellega nimetuse teisele 20. sajandil alguse saanud kunstivoolule – kubismile.
Kauge tänav (täpsustus)

Kauge tänav on tänav mitmes Eesti linnas ja alevikus: Kauge tänav Sonda alevikus Kauge tänav Tallinna linnas Kauge tänav Viljandi linnas
Aasia infrastruktuuriinvesteeringute pank

Aasia infrastruktuuriinvesteeringute pank (inglise keeles Asian Infrastructure Investment Bank; lühend AIIB) on rahvusvaheline arengupank, mille eesmärgiks on toetada taristuobjektide ehitust Aasia-Vaikse ookeani regioonis. Panga loomise ettepaneku tegi 2013. aastal Hiina ning see asutati 22 Aasia riigi poolt 2014. aasta oktoobris. AIIB koduleht Aasia riigid lõid uue maailmapanga, ärileht.ee, 24. oktoober 2014
Kuntsavštšõna

Kuncaŭščyna (vene keeles Kuntsevštšina, transkribeerituna Kuntsavštšõna) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussi- ja trolliliinid, linnaosa piiril asub kaks metroojaama (Kamiennaja Horka ja Kuncaŭščyna metroojaamad). Kuncaŭščyna koosneb tänapäeval kahest mikrorajoonist. Neist esimene rajati algselt Zachadi linnaosa arendamisel, ent tänapäeval kuulub see hiljem rajatud Kuncaŭščyna koosseisu. See piirkond kavandati eksperimentaalrajoonina, kuhu pidi rajatama eri kõrgusega maju, mis tuli sealse ebatasase maastiku tõttu rajada mitme tiivaga ja keerukate põhiplaanidega. Ehitust alustati 1980. aastatel, mil ehitusettevõtted ei olnud eksperimenteerimisest huvitatud, ka polnud toona piisavalt raha sinna kavandatud majade varustamiseks uute tehnoloogiatega. Nii sai Kuncaŭščynast tavaline magalarajoon, mille hooned ehitati tüüpprojektide järgi. Haridust annavad kolm keskkooli, kaks gümnaasiumi ja laste muusikakool. Районы, кварталы: история жилого района Запад
Mutter

Mutter on keermestatud avaga keermesliite kinnitusdetail. Mutreid kasutatakse peaaegu alati koos poltidega kahe või rohkema detaili kinnitamiseks. Kahte osa hoiab koos nende keermete vaheline hõõre, kerge poldi venimine ja kinnihoitavate detailide kokku surumine. Erinevaid lukustusmehhanisme kasutatakse rakendustes, kus vibratsioon või pöörlemine võib mutri lahti kerida. Need võivad olla vedru- või tähtseibid, lukustuvad mutrid, keermeliim, splidid või kergelt ovaalsed keermed. Kõige tavalisem mutri kuju on poldipeaga samadel põhjustel kuusnurkne - 6 külge võimaldavad paljudelt eri külgedelt tööriistaga läheneda (hea kitsastes kohtades), aga rohkem nurkasid oleks vigastuste suhtes vastuvõtlikum. On olemas ka teisi, spetsiifilisi kujusid, nagu näiteks liblikmutrid sõrmedega seadistamiseks. Mutreid on mitmesuguseid, alates tavatarbijale suunatud mutritest kuni tööstusharude spetsiifiliste disainideni, mis on konstrueeritud vastama erisugustele tehnilistele standarditele. Autotööstuses, inseneriteadustest ja tööstuslikes rakendustest peab mutrid tavaliselt pingutama kindla jõumomendiga, kasutades dünamomeetrilist võtit. Mutrid ja poldid on jagatud tugevusklassidesse, mis näitavad, kui tugevaid ühendusi on võimalik nendega luua. Mutrivõtme suurused võivad eri tööstustes erinevad olla, näiteks Jaapanis toodetud autod kasutavad JIS standardit.
Masjukovštšõna

Masiukoŭščyna (vene keeles Masjukovštšina, transkribeerituna Masjukovštsõna) on Minski linnaosa, mis asub linna lääneosas Frunzenski rajooni territooriumil. Linnaosa läbivad bussid ja trollid, selle põhjapiiril asub ka aastal 1951 avatud Masiukoŭščyna raudteepeatus. Linnaosa rajati varasema Masiukoŭščyna küla kohale. Küla kujunes tatarlase Ibrahimi poolt aastal 1589 ostetud maadele, mis ta hiljem oma poegade vahel ära jagas. Küla läks tema pojale Musale ja poja nimest kujunes ka selle valgevenekeelne nimekuju. XIX sajandi keskpaigas leiti sealse mõisa varemetest (tõenäoliselt kunagistest kirikuruumidest) XIV sajandist pärinev Minski evangeeliumiks nimetatud käsikirjaline piiblifragment. 1941. aastal asutati külla koonduslaager Stalag 352 filiaal, mis hakkas tegutsema endise Nõukogude sõjaväeosa territooriumil. Seal hukkus ligi 9000 inimest, laagri territooriumile on rajatud väike memoriaalkompleks. Sõja lõppedes jätkas sealne sõjaväeosa tegevust. Hiljem seda laiendati, sinna rajati sõjaväelinnak, loodi ka ettevõtteid, kus sõjaväelaste pered said töötada. Minskiga liideti küla alad 1970. aastal, osalt ka 2004. aastal. Гісторыя Масюкоўшчыны: зямля беларуса-татарына Мусы Абрагімавіча Сяліцкага Драй-Хмара М. Фрагменти Меньского пергаменового апракаса XIV в. // Збірник Комісії для дослідження історії української мові. — Київ, 1931. Kd. 1. — Lk. 141—246 «О передаче сельских населенных пунктов Минского района в административное подчинение минских городских Совета депутатов и исполнительного комитета и об установлении границ некоторых районов г. Минска». Указ Президента Республики Беларусь от 8 апреля 2004 г. № 174